CELEX: 32016D0600
Language: lt
Date: 1460678400000
Title: 2016 m. balandžio 15 d. Komisijos įgyvendinimo sprendimas (ES) 2016/600, kuriuo dėl Rumunijos statuso, susijusio GSE, iš dalies keičiamas Sprendimas 2007/453/EB (pranešta dokumentu Nr. C(2016) 2186) (Tekstas svarbus EEE)

19.4.2016   
            
            
               LT
            
            
               Europos Sąjungos oficialusis leidinys
            
            
               L 103/41
            
         KOMISIJOS ĮGYVENDINIMO SPRENDIMAS (ES) 2016/600
   2016 m. balandžio 15 d.
   kuriuo dėl Rumunijos statuso, susijusio GSE, iš dalies keičiamas Sprendimas 2007/453/EB
   
      
         (pranešta dokumentu Nr. C(2016) 2186)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 5 straipsnio 2 dalies trečią pastraipą,
   kadangi:
   
               (1)
            
            
               Reglamente (EB) Nr. 999/2001 nustatyta, kad valstybių narių, trečiųjų šalių arba jų regionų (toliau – šalys arba regionai) statusas, susijęs su galvijų spongiformine encefalopatija (GSE), nustatomas priskiriant jas prie vienos iš trijų GSE rizikos kategorijų: nedidelė GSE rizika, kontroliuojama GSE rizika ir nenustatyta GSE rizika;
            
         
               (2)
            
            
               Komisijos sprendimo 2007/453/EB (2) priede šalys arba regionai suskirstyti pagal jų GSE statusą;
            
         
               (3)
            
            
               šalis arba regionus priskiriant prie GSE rizikos kategorijų svarbiausias vaidmuo tenka Pasaulinei gyvūnų sveikatos organizacijai (toliau – OIE);
            
         
               (4)
            
            
               2014 m. gegužės mėn. OIE Generalinė Asamblėja savo Rezoliucijoje Nr. 18 dėl valstybių narių galvijų spongiforminės encefalopatijos rizikos pripažinimo (3) nusprendė Rumunijai suteikti „nedidelės GSE rizikos“ statusą. 2014 m. birželio 27 d. OIE Gyvūnų ligų mokslinė komisija, atsižvelgdama į 2014 m. birželio 20 d. Rumunijos pranešimą apie atipinį GSE atvejį, sustabdė minėto nedidelės GSE rizikos statuso galiojimą;
            
         
               (5)
            
            
               2015 m. gegužės mėn. OIE Generalinė Asamblėja iš dalies pakeitė OIE Sausumos gyvūnų sveikatos kodekso (toliau – kodeksas) GSE skirtą skyrių, kodekso 11.4.1 straipsnį papildydama šiuo sakiniu: „Oficialaus GSE rizikos statuso pripažinimo tikslais, GSE neapima atipinės GSE kaip būklės, kuri, manoma, savaime pasireiškia visose galvijų populiacijose labai mažu mastu“ (4);
            
         
               (6)
            
            
               kadangi Rumunijos, kaip šalies, kur GSE rizika yra nedidelė, statuso galiojimas buvo sustabdytas, nes buvo nustatytas atipinis GSE atvejis, ir kadangi pagal naujos redakcijos kodeksą į atipinę BSE neatsižvelgiama oficialaus GSE rizikos statuso pripažinimo tikslais, OIE Gyvūnų ligų mokslinė komisija nusprendė nuo 2015 m. gruodžio 8 d. Rumunijai vėl suteikti nedidelės GSE rizikos statusą;
            
         
               (7)
            
            
               todėl siekiant atsižvelgti į tą sprendimą, Sprendimo 2007/453/EB priede pateiktas šalių sąrašas turėtų būti iš dalies pakeistas;
            
         
               (8)
            
            
               todėl Sprendimas 2007/453/EB turėtų būti atitinkamai iš dalies pakeistas;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/453/EB priedas iš dalies keičiamas taip:
   
               1)
            
            
               dalyje „A. Šalys ar regionai, kuriuose GSE rizika yra nedidelė“ po įrašo „— Portugalija“ ir prieš įrašą „— Slovėnija“ įterpiamas įrašas „— Rumunija“;
            
         
               2)
            
            
               iš dalies „B. Šalys ar regionai, kuriuose GSE rizika kontroliuojama“ išbraukiamas įrašas „— Rumunija“.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. balandžio 15 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 147, 2001 5 31, p. 1.
   
      (2)  2007 m. birželio 29 d. Komisijos sprendimas 2007/453/EB, nustatantis valstybių narių ar trečiųjų šalių ar jų regionų būklę, atsižvelgiant į GSE, pagal jų GSE riziką (OL L 172, 2007 6 30, p. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm